recursal/SuperWikiNEXT-32B huggingface dataset:
நிர்மல் மர பொம்மைகள்-மயில் ஜோடி
**நிர்மல் பொம்மைகள்** (**Nirmal toys)** என்பது இந்தியாவின் தெலங்காணா மாநிலத்திலுள்ள ஆதிலாபாத் மாவட்டத்தின் நிர்மல் என்ற ஊரில் தயாரிக்கப்படும் பாரம்பரிய இந்திய மர பொம்மைகளாகும்.  நிர்மல், புதிய நான்கு வழி தேசிய நெடுஞ்சாலை எண் 44இல் ஐதராபாத்திலிருந்து 220 கி.மீ. தொலைவில் அமைந்துள்ளது 

 நிர்மலில் தயாரிக்கப்படும் பிள்ளையார் பொம்மைகள்

வரலாறு
------

 நிர்மல் ஓவியங்கள்- ஒரு கிராமத்து பெண்
வெப்பாலை மரத்தினைக் கொண்டு பொம்மைகள் செய்து அதற்கு அரக்குப்பூச்சு பூசுவது இப்பொம்மைகளின் தனிப்பட்ட சிறப்பாகும். இம்மரம் பேச்சுவழக்கில் *ஆலே மரா* (தந்தம்-மரம்) என்று அழைக்கப்படுகிறது. இங்கு தயாரிக்கப்படும் மர பொம்மைகள் மற்றும் ஓவியங்களை உருவாக்கும் 400 ஆண்டு பழமையான பாரம்பரியத்தை உள்ளடக்கிய இந்த பாரம்பரிய மிக்க கைவினைக் கலையானது உலகில் பெருமை கொள்ளும் இடத்தைப் பிடித்துள்ளது. இங்கு நேர்த்தியாக தயாரிக்கப்படும் அழகிய ஓவியங்கள் நாடு முழுவதும் ஆயிரக்கணக்கான வீடுகளில் அறைகளை அலங்கரிக்கப் பயன்படுத்தப்படுகின்றன.

தெலங்காணாவில் உள்ள நிர்மல் மாவட்டம் ஒரு காலத்தில் பீரங்கிகள் மற்றும் பொம்மைகள் போன்ற பல்வேறு பொருட்களின் உற்பத்தி மையமாக இருந்தது. ஐதராபாத் நிசாமின் இராணுவத்திற்கு கனரக பீரங்கிகளை வழங்கிய அதே வேளையில், கைவினைஞர்களும் கலைஞர்களும் நிர்மல் கலை என்ற பெயரில் நேர்த்தியான மர பொம்மைகளையும் ஓவியங்களையும் கொண்டு வந்தனர். நிசாம் ஆட்சி மறைந்த உடனேயே இதுவும் மூடப்பட்டது. தற்போது வெறும் 4 இடங்களில் மட்டுமே நகாசு கைவினைஞர்களால் நேர்த்தியான பொம்மைகள் மற்றும் ஓவியங்கள் தொடர்ந்து தயாரிக்கப்படுகின்றன. இவற்றின் தோற்றம் தொடர்பான பதிவுகள் எதுவும் இப்போது இல்லை என்றாலும், நகாசு குடும்பங்கள் 17 ஆம் நூற்றாண்டில் ராஜஸ்தானிலிருந்து நீமா நாயக் (அல்லது வேறொரு பதிப்பின் படி நிம்மா நாயுடு) என்பவரால் இங்கு கொண்டு வரப்பட்டதாக நம்பப்படுகிறது. பல மாற்றங்கள் அவற்றின் கலை வடிவத்தில் வெளிப்படையாக அந்தக் காலத்தின் புரவலர்களின் சுவைக்கு ஏற்றவாறு இணைக்கப்பட்டுள்ளன.

 மர பொம்மைகள் மற்றும் ஓவியங்களைக் கொண்ட நிர்மல் கைவினைப் பொருட்கள் கடை

விளக்கம்
--------

ஆரம்பத்தில், கைவினைஞர்கள், உள்நாட்டில் கிடைக்கக்கூடிய பல்வேறு வகையான மென்மையான மரங்களிலிருந்து பொம்மைகளை தயாரித்தனர். நிசாமின் ஆட்சியில் அவர்கள் மர தளவாடங்களையும் உருவாக்கினர். இப்போது உள்ளூரில் கிடைக்கும் மென்மையான மரத்திலிருந்து செதுக்கப்பட்டு டுகோ வண்ணப்பூச்சுகளால் வரையப்பட்டு வருகின்றன. இந்தப் பொருட்கள் திருமணங்களில் பரிசுகளாகப் பயன்படுத்தப்பட்டன. கஞ்சிஃபா விளையாட்டு அட்டைகளும் பாரம்பரியமாக நிர்மலில் தயாரிக்கப்படுகின்றன. ஆனால் பிப்ரவரி 2011 நிலவரப்படி, ஒரு வயதான கைவினைஞர் மட்டுமே அவற்றை உருவாக்கி வருகிறார். கலைஞர்கள் இயற்கை சாயங்களிலிருந்து டுகோ வண்ணப்பூச்சுகளுக்கு மாறினர். டுகோ வண்ணங்களைப் பயன்படுத்துவதால், நிர்மல் ஓவியங்கள் ஒரு பொதுவான பிரகாசத்தைப் பெறுகின்றன. பொம்மைகளும் பற்சிப்பி வண்ணங்களில் வர்ணம் பூசப்பட்டிருக்கின்றன.

 நிர்மல் மர பொம்மைகளை உருவாக்குதல்
 நிர்மல் ஓவியங்கள்-கிராமத்து பெண்
 நிர்மல் மர பொம்மைகள்-புலி ஜோடி

மேலும் காண்க
------------

* சென்னப்பட்ணா பொம்மைகள்

மேற்கோள்கள்
-----------

1. ↑  "Archive News". *தி இந்து*. 2010-10-26. 2010-10-11 அன்று மூலம் பரணிடப்பட்டது. 2015-12-19 அன்று பார்க்கப்பட்டது.
2. ↑  "Chapter 3: Case Study 2 – LAC-Turnery and the Lacquerware Industry".
3. ↑  "From the Toyland of Andhra Pradesh". The Hindu. 2011-02-21. 2012-10-23 அன்று மூலம் பரணிடப்பட்டது. 2015-12-19 அன்று பார்க்கப்பட்டது.
**நிர்வாகப் பொருளியல்** (*Managerial Economics*) என்பது ஒரு வணிகத்தில் நடைமுறை சிக்கல்களைத் தீர்க்க பயன்படும் பொருளாதாரக் கருத்துகள், கோட்பாடுகள், கருவிகள், வழிமுறைகள் முதலியவற்றுடன் தொடர்புடையது. வேறு ஒரு முறையில் இந்தப் பொருளாதாரத்தைப் பொருளியல் கோட்பாடு மற்றும் நிர்வாகக் கோட்பாட்டின் கலவையாகும் எனலாம். இது முடிவெடுப்பதில் மேலாளருக்கு உதவுகிறது.மேலும் செய்முறைக்கும் கோட்பாட்டிற்கும் இடையிலான இணைப்பாக செயல்படுகிறது. இது சில நேரங்களில் வணிகவியல் பொருளாதாரம் என்றும் குறிப்பிடப்படுகிறது. மேலும் இது பொருளியலின் ஒரு கிளையாகவும் விளங்குகிறது. இது வணிகங்களில் முடிவு எடுக்கும் முறைகளுக்கு குறும்பொருளியல் பகுப்பாய்வைப் பயன்படுத்துகிறது. எனவே, இது நடைமுறையில் பொருளாதாரக் கோட்பாட்டையும் பொருளாதாரத்தையும் இணைக்கிறது.

பின்னடைவு பகுப்பாய்வு, நுண்கணிதம் போன்ற அளவுசார் உத்திகளை இது பெரிதும் பயன்படுத்துகிறது.

வாய்ப்பளவு
----------

ஒரு நிர்வாகச் சிக்கலுக்கு நடவடிக்கை எடுப்பதைப் பெரிதும் அதிகப்படியாகப் பரிந்துரைப்பதால் நிர்வாகப் பொருளாதாரம் பரிந்துரைக்கப்படுகிறது. 

உற்பத்தி, கணக்குகள், விற்பனை போன்ற ஒரு நிறுவனத்தில் பல்வேறு துறைகளின் பிரச்சினைகளுக்கு நிர்வாகப் பொருளாதாரம் பதில்களைக் கூறும் ஆற்றல் கொண்டது.

மேலும் இது நிர்வாகி முடிவெடுப்பதில் பெரிதும் உதவும். 

### ​​செயல்பாட்டுச் சிக்கல்கள்

* தேவை சார்ந்த முடிவுகள்
* உற்பத்தி சார்ந்த முடிவுகள்
* விலைக் கோட்பாடு
* அனைத்து மனித பொருளாதார நடவடிக்கைகளும்

### சுற்றுச்சூழல் பிரச்சினைகள்

* உள்நாட்டு வணிகம் / சர்வதேசச் சூழலின் இயல்பு
* அரசாங்கக் கொள்கை, சமுதாய விலையின் தன்மை மற்றும் தாக்கம்.

மேல் கூறப்பெற்று இருக்கும் அனைத்து விடயங்களிலும் நிர்வாகப் பொருளாதாரம் பெரிதும் உதவுகிறது.

தேவை சார்ந்த முடிவுகள்:
-----------------------

தேவை என்பது வாடிக்கையாளர்கள் ஒரு பொருளை வாங்க விருப்பம் கொள்ளுதல் மற்றும் அதனைப் பெற தகுதி உடையவராய் இருத்தல். இது ஒரு பொருளின் சந்தை அளவை வரையறுக்கிறது. வாடிக்கையாளரின் தேவை ஒரு நிறுவனத்தின் வருவாய், இலாபங்கள் மற்றும் அதன் ஊழியர்களின் வருமானம் அதைச் சார்ந்து இருப்பதால் தேவைக்கான பகுப்பாய்வு முக்கியமானது.

மேற்கோள்கள்
-----------

1. ↑  W. B. Allen, Managerial Economics Theory, Applications, and Cases, 7th Edition. Norton. Contents.
2. ↑  • William J. Baumol (1961). "What Can Economic Theory Contribute to Managerial Economics?," *American Economic Review*, 51(2), pp. 142-46. Abstract
[*தொடர்பிழந்த இணைப்பு*].  
   • Ivan Png and Dale Lehman (2007, 3rd ed.). *Managerial Economics*. Wiley. Description பரணிடப்பட்டது 2011-07-26 at the வந்தவழி இயந்திரம் and chapter-preview links.  
   • M. L. Trivedi (2002). *Managerial Economics: Theory & Applications*, 2nd ed. Tata McGraw-Hill. Chapter-preview links.
3. ↑  NA (2009). "managerial economics," *Encyclopædia Britannica*. Cached online entry.

வெளி இணைப்புகள்
---------------

* 
*
ரவா தோசை - தென்னிந்திய காலை சிற்றுணவு
**பம்பாய் ரவா** *(Bombay rava)* அல்லது ரவ்வா என்பது ஒரு கோதுமை தயாரிப்பு உணவு ஆகும். உமி நீக்கிய கோதுமையை அரைப்பதன் மூலம் ரவை தயாரிக்கப்படுகிறது. இந்திய உணவு வகைகளான ரவா தோசை, ரவா இட்லி, உப்புமா, கிச்சடி போன்றவையும் ரவா லட்டு மற்றும் ரவா அல்வா அல்லது ரவா கேசரி போன்ற இனிப்புகளையும் தயாரிக்கிறார்கள்.

கோதுமை மாவிலிருந்து சம்பா ரவை என்று அழைக்கப்படும் மற்றொரு வகையும் தயாரிக்கப்படுகிறது. இது கோதுமை மாவின் சுத்திகரிக்கப்பட்ட வடிவம் ஆகும் .

செயல்முறை
---------

கோதுமையை மாவு ஆலையில் இட்டு அரைத்த பின்னர் அரைக்கப்பட்ட பொருட்களின் எச்சங்களை ரவை எனலாம். மாவும் ரவையும் பிரிக்கப்படும் வரை இது ஒரு சல்லடை வழியாக அனுப்பப்படுகிறது.

பயன்பாடு
--------

பம்பாய் ரவா இந்தியாவில் உப்மா செய்ய பயன்படுத்தப்படுகிறது. இது சில வகையான தோசைகளில், குறிப்பாக ரவா தோசையில் ஒரு மூலப்பொருளாகவும் பயன்படுத்தப்படுகிறது .

மேற்கோள்கள்
-----------

1. ↑  Ravva kesari / Sheera பரணிடப்பட்டது சனவரி 6, 2011 at the வந்தவழி இயந்திரம்
2. ↑  "Rava Ladoo receipe". 14 June 2009 அன்று மூலம் பரணிடப்பட்டது. 28 July 2009 அன்று பார்க்கப்பட்டது.
3. 1 2  "Rava Dosa Receipe". 2011-07-15 அன்று மூலம் பரணிடப்பட்டது. 2009-07-28 அன்று பார்க்கப்பட்டது.
**நிர்மலா தேவி** (*Nirmla Devi*) இந்தியாவைச் சேர்ந்த பெண் மல்யுத்த வீரராவார். 2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 48 கிலோ கட்டற்ற வகை எடைப்பிரிவில் போட்டியிட்ட இவர் வெள்ளிப் பதக்கம் வென்றார்.

ஈசுவர் சிங் மற்றும் கிடாபோ தேவி தம்பதியருக்கு இவர் மகளாகப் பிறந்தார். ஈசுவர் சிங்கின் ஐந்து குழந்தைகளில் நிர்மலா மூத்தவராவார். இளையவரான பூனமும் ஒரு மல்யுத்த விளையாட்டு வீரர். நிர்மலா 2001 ஆம் ஆண்டு முதல் மல்யுத்தத்தை தீவிரமாக எடுத்துக் கொண்டார். பின்னர் அதே ஆண்டில் தேசிய வெற்றியார் கோப்பையை நிர்மலா வென்றார். 

அரியானா மாநிலத்திலுள்ள இசார் மாவட்டத்தைச் சேர்ந்த இவர் அரியானா காவல்துறையில் பணிபுரிகிறார். கனடாவில் நடந்த பொதுநலவாய விளையாட்டுப் போட்டிகளில் தங்கப் பதக்கம் பெற்ற பின்னர் 2007 ஆம் ஆண்டு நிர்மலா துணை ஆய்வாளராக பதவி உயர்ந்தார். 2010 ஆம் ஆண்டு எசுப்பானியாவில் நடந்த பன்னாட்டு மல்யுத்தப் போட்டியில் தங்கப் பதக்கத்தை நிர்மலா வென்றார்.

மேற்கோள்கள்
-----------

1. ↑
2. ↑  "पहलवान फौजी दादा की पहलवान बेटी से मिलिए, ओलंपियन को चटाई धूल". *Amar Ujala*. 2019-11-23 அன்று பார்க்கப்பட்டது.
3. ↑  "पहलवान फौजी दादा की पहलवान बेटी से मिलिए, ओलंपियन को चटाई धूल". *Amar Ujala*. 2019-11-23 அன்று பார்க்கப்பட்டது.
4. ↑  "पहलवान फौजी दादा की पहलवान बेटी से मिलिए, ओलंपियन को चटाई धूल". *Amar Ujala*. 2019-11-23 அன்று பார்க்கப்பட்டது.
ஒரு நெகிழ்வான உள்நோக்குக்கருவி
போசினியின் ஆரம்ப கால உள்நோக்குக்கருவி வரைபடங்கள்
**உள்நோக்குக்கருவி** *(Endoscope)* அல்லது **அகநோக்கி** என்பது என்பது மருத்துவ நோக்கில் உடலின் உட்பகுதியைப் பார்க்கப் பயன்படும் ஒரு கருவியாகும். பொதுவாக இது கண்ணாடியாலான மெல்லிய குழாய் கருவியாகும். அக நோக்குக் கருவி என்ற பெயராலும் இது அழைக்கப்படுகிறது.

உடலில் ஆழமாகப் பார்க்கப் பயன்படும் இச்செயல்முறை உள்நோக்கியல் எனப்படுகிறது. குடல் புற்றுநோய், கல்லீரல் புற்றுநோய், மலக்குடல் புற்றுநோய் போன்றவற்றைக் கண்டறிந்து நோய்வராமல் தடுத்துக் கொள்ள உள்நோக்கியல் பரிசோதனைகள் உதவுகின்றன.

உள்நோக்குக்கருவிகள் ஒரு மில்லிமீட்டர் தடிமன் கொண்ட குழாய்களைப் பயன்படுத்துகின்றன. இக்குழாய்கள் ஒரு திசையில் ஒளியை செலுத்தவும், உயர்-தெளிவுத்திறன் கொண்ட படங்களை மற்றொரு திசையில் நிகழ்நேரத்தில் பெறவும் பயன்படுகின்றன. இதன் விளைவாக குறைந்தபட்ச துளையிடும் அறுவை சிகிச்சைகள் ஏற்படுகின்றன. "எண்டோ" என்பது "உள்ளே" என்பதற்கான கிரேக்க மொழிச் சொல்லாகும். சுகோப் என்பது இலக்கு அல்லது உள்நோக்குதல் என்ற பொருள் கொண்ட கிரேக்க வார்த்தையான "சுகோபோசு" என்ற சொல்லிலிருந்து பெறப்படுகிறது. தொண்டை அல்லது உணவுக்குழாய் போன்ற உள் உறுப்புகளை ஆய்வு செய்ய உள்நோக்குக்கருவி பயன்படுகிறது. சிறப்பு கருவிகள் அவற்றின் இலக்கு உறுப்பின் அடிப்படையில் பெயரிடப்படுகின்றன. சிறுநீர்ப்பையை உள்நோக்க உதவும் கருவியை சிறுநீர்ப்பை உள்நோக்குக்கருவி என்றும் மூச்சுக்குழாயை உள்நோக்க உதவும் கருவியை மூச்சுக்குழாய் உள்நோக்குக்கருவி என்றும் அழைப்பது போன்றவை சில உதாரணங்களாகும். இதைப்போலவே மூட்டுகள், வயிறு, இடுப்பு, பெருங்குடல் போன்ற உடலின் பல்வேறு உறுப்புகளை உள்நோக்கும் கருவிகள் பயன்பாட்டில் உள்ளன. இக்கருவிகள் உள் உறுப்புகளை பார்வையிட்டு ஆராயவும் கண்டறியவும் அல்லது மூட்டு அகநோக்கிகள் போல அறுவை சிகிச்சைக்கு உதவவும் பயன்படுத்தப்படலாம்.

மருத்துவம் அல்லாத பயன்பாடுகளுக்கு, ஒத்த கருவிகள் துளைநோக்கிகள் என்று அழைக்கப்படுகின்றன. சமீப காலங்களில் மின்னியல் துளைநோக்கிகள் பரவலாகவும் மலிவாகவும் கிடைக்கின்றன, மேலும் இவை பெரும்பாலும் உள்நோக்குக்கருவிகளாகவும் விளம்பரப்படுத்தப்படுகின்றன.

மேற்கோள்கள்
-----------

1. ↑  "புற்று நோய்களைத் தடுக்க எண்டோஸ்கோப்பி பரிசோதனை அவசியம்". தினமணி.. பார்த்த நாள்: 20 August 2021.
2. ↑  Süptitz Wenko, and Sophie Heimes. Photonics: Technical Applications of Light: Infographics. Spectaris GmbH, 2016.
3. ↑  "Medical Definition of Endoscope". *Medicinenet.com*. 12 மார்ச் 2016 அன்று மூலம் பரணிடப்பட்டது. 11 August 2017 அன்று பார்க்கப்பட்டது.

வெளி இணைப்புகள்
---------------

* என்எல்எம் மெட்லைன்

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி
* Israel
* United States
* செக் குடியரசு

 |
**பம்பல்கள்** (viral phenomena) என்பவை தம்மைத் தாமே போலித்தோ (அதாவது பிரதியாக்கி)  தம்மோடு தொடர்புகொள்ளும் பிறவற்றைத் தம் போலிகளாகவோ ஆக்கி வெகுவிரைவில் பம்பும் (பரவும்) திறன்வாய்ந்த பண்டங்களோ அமைப்புக்களோ ஆகும். அவை அந்தப் போலிப்புத் திறனால் விரைவிலே பம்பக் கூடியவையாதலால் அவை பம்பல்கள் எனப்படுகின்றன. பம்பல் என்பதை  அந்த நிகழ்வுக்கும் வழங்குவர். 

சென்னைப் பேரகராதியின்படி "பம்புதல்" என்பது செறிதல், நிறைதல், பரவுதல், எழுதல், ஒலித்தல் எனவும் "பம்பு" என்பது பரந்த வடிவு, களிப்பு, பொலிவு அறுவடை, துளி எனவும் பொருள்படுகின்றன.

பம்பி
-----

பம்பி (Viral) என்னும் கிளவி (term) குறுகிய காலத்தில் பல இணையப் பயனாளிகளூடே பம்பும் காணொளி, உருவம் அல்லது எழுத்துரை ஆகியவற்றைக் குறிக்கும். ஏதேனுமொன்று பம்பலாகிறதென்றால் அதனைப் பற்றிப் பலரும் பேசுகின்றனர் என்று பொருள். 

எடுத்துக்காட்டாக "கதறும் சிறுவனின் கலக்கலான காணொளி பம்பலாகிறது", "இன்றைய புதுப் காணொளிப் பம்பிகள்!",  "தமிழ்ப் பம்பிகள்!" போன்ற கவர்ச்சித் தலைப்புக்களைக் காணலாம்.

பம்பலும் பம்பிகளும்:
--------------------

பம்பல் என்னும் கருத்து மக்களிடையே எண்ணங்கள் செய்திகள் போக்குகள் ஆகியன பரவுவதை விளக்கும் ஒரு பொது வழிவகையாகிவிட்டது. பம்பலூடகம் ("viral media")  என்னும் இன்னொரு கிளவியும் சமூகத் தொடர்புத் தளங்களின் மிகுவிரைவான வளர்ச்சியினால் புகழ்பெற்றுள்ளது. பம்பலூடகம்  என்பது பரப்பூடகம் ("spreadable media") என்பதிலிருந்து வேறுபட்டது; ஏனெனில் பம்பலூடகம் என்பது தொற்றல் தீண்டல் போன்ற பம்பல்முறைகளைப் பின்பற்றுகிறது; அதாவது பரப்பூடகத்தில் உள்ளதுபோல் பம்பலூடகத்தில் பரப்புவதில் மக்கள் முனைப்பாக இல்லாமல் வெறுமனே இணக்கமான கருவிகளாக மட்டும் உள்ளார்கள். சுட்டன்கள் ("meme") என்பவை செய்திப் பம்பலமைப்புக்களுக்கு நல்லவோர் எடுத்துக்காட்டாகும்.

பம்பி என்னும் கிளவியின் மாற்றுச்சொற்கள் உருச்காப்பு என்பவர் கூறியுள்ள "ஊடகப் பம்பி" ("media virus") அல்லது "பம்பலூடகம்" ("viral media") என்பனவாகும்; அவர் அவற்றை ஊடுருவிகள் (Trojan horses) என்றழைக்கிறார்; ஏனெனில் பாமரமக்கள் அவற்றின் கவர்ச்சியான உள்ளடக்கங்களுக்கு ஏமாந்துபோய் அவற்றின் மறைமுக நோக்கங்களைத் தங்களையறியாமலேயே பரப்பிவிடுகிறார்கள் என்கின்றார்.:75

மேற்கோள்கள்
-----------

1. ↑  {{cite web|url= for headword: பம்பு¹-தல்
2. ↑  "Technical Terms:Viral Definition". 19 March 2018 அன்று பார்க்கப்பட்டது.
3. ↑  Jenkins, Henry; Ford, Sam; Green, Joshua (2013). *Spreadable Media: Creating Value and Meaning in a Networked Culture*. New York: NYU Press. பன்னாட்டுத் தரப்புத்தக எண்:978-0-8147-4350-8.
**இதுதாண்டா சட்டம்** (*Idhuthanda Sattam*) திரைப்படம் 1992-ஆம் ஆண்டு வெளியான ஓர் இந்தியத் தமிழ் திரைப்படமாகும். இத்திரைப்படத்தை செந்தில்நாதன் எழுதி, இயக்க, மைலை ஆர். வி. குருபாதம் தயாரித்தார். இத்திரைப்படத்தில் ஆர். சரத்குமார், ரேகா, ஆமனி, கவுண்டமணி, செந்தில், மன்சூர் அலி கான், வி. எஸ். ராகவன் மற்றும் பலர் நடித்துள்ளனர். சங்கீதா ராஜன் இசை அமைத்த இப்படம், 29 மே 1992 ஆம் தேதி வெளியானது.

நடிகர்கள்
---------

* ஆர். சரத்குமார் - செல்வராஜ்
* ரேகா - லட்சுமி
* ஆமனி - அமுதா
* கவுண்டமணி - கருப்பன்
* செந்தில்
* மன்சூர் அலி கான் - காளி
* வி. எஸ். ராகவன் - வேணுகோபால்
* கே. நட்ராஜ் - தர்மா
* கமலா காமேஷ்
* ஷர்மிலி
* தரணி
* சுரேகா
* ஷாந்தி

கதைச்சுருக்கம்
--------------

செல்வராஜ் (சரத்குமார்) ஒரு நேர்மையான போலீஸ் அதிகாரி. ஒரு புது ஊரில் எஸ்.பி. பொறுப்பை ஏற்று, தன் மகளுடன் வாழ்ந்து வருகிறார். ஒரு பெண் இன்ஸ்பெக்டர் அமுதா (ஆமனி) செல்வராஜிற்கு மிகவும் உதவியாக இருக்கிறாள். அந்நிலையில், தீமைக்கு பேர்போன குருசாமி (குருபாதம்), அவரது அடியாட்கள் காளி (மன்சூர் அலி கான்), தர்மா, சூரி ஆகியோரை கட்டாயமாகத் தண்டித்துக் காட்டுவதாக சவால் விடுகிறான் செல்வராஜ். செல்வராஜ் அமுதாவிடம் தன் கடந்த கால வாழ்க்கையைப் பற்றிக் கூறுகிறான்.

கடந்த காலத்தில், செல்வராஜ் தன் மனைவி லட்சுமி (ரேகா), குழந்தை, மாமனார் நீதிபதி வேணுகோபால் (வி. எஸ். ராகவன்) ஆகியோருடன் மிகவும் ஆனந்தமாக வாழ்ந்து வருகிறான். தீபாவளி பண்டிகையின் போது, செல்வராஜ் குடும்பத்தினர் அனைவரும், ரவுடி குருசாமி செய்யும் கொலையை பார்த்து விடுகின்றனர். செய்த கொலைக்கு சாட்சி இருக்கக்கூடாது என்பதற்காக, செல்வராஜின் குடும்பத்தை கொலை செய்ய ஆள் அனுப்புகிறான் ரவுடி குருசாமி. அவ்வாறாக ஏற்படும் மோதலின் போது, செல்வராஜின் மனைவியும், மாமனாரும் கொல்லப்பட்டு, செல்வராஜும் அவனது குழந்தையும் அதிலிருந்து தப்பித்துவிடுகிறார்கள். அதில் செல்வராஜ் படுகாயம் அடைகிறான். குருசாமிக்கு மரண தண்டை கிடைத்தாலும், அடியாட்களின் உதவியுடன் வழக்கிலிருந்து விடுதலை பெறுகிறான். இந்நிலையில், செல்வராஜ் குருசாமியையும் அவனது ஆட்களையும் எவ்வாறு சதி செய்து தண்டித்தான் என்பதே மீதிக் கதையாகும்.

இசை
---

இந்த திரைப்படத்தின் இசையமைப்பாளர் சங்கீதா ராஜன் ஆவார். இப்படத்தின் பாடலாசிரியர்கள் பிறைசூடன் மற்றும் முத்துலிங்கம் ஆவர்.

| வரிசை
எண் | பாடல் | பாடியவர் | நீளம் |
| --- | --- | --- | --- |
| 1 | அழகான பூந்தோட்டம் | ஜெயச்சந்திரன், பி. சுசீலா | 3:53 |
| 2 | குருவிக் குஞ்சு | கே.எஸ். சித்ரா | 3:16 |
| 3 | குருவிக் குஞ்சு | பி. சுசீலா | 3:36 |

விமர்சனம்
---------

"வசனங்கள் சிறப்பாக இருப்பதாகவும், இயக்கம் நன்றாக இருப்பதாகவும், இசை சராசரியாக இருப்பதாகவும், கட்டுக்கோப்பான உடலுடன் சரத்குமார் இருப்பதாகவும், சிறு வேடமாக இருந்தாலும் ரேகா நன்றாக நடித்திருப்பதாகவும்" விமர்சனம் செய்யப்பட்டது.

மேற்கோள்கள்
-----------

1. ↑  "spicyonion.com".
2. ↑  "www.cinesouth.com".
[*தொடர்பிழந்த இணைப்பு*]
3. ↑  "தி இந்தியன் எக்ஸ்பிரஸ்".

வெளியிணைப்புகள்
---------------

*
பம்படி இராசன்
**பம்படி இராசன்** (**Pampady Rajan)**(கோட்டயம் ராஜன் என்றும் அழைக்கப்படுகிறது) (1974) **பம்பாடி இராசன்** என்றும் அழைக்கப்படுவது கேரளாவின் மிக உயரமான யானைகளில் ஒன்றாகும். இந்த யானை பல்வேறு கசா பட்டங்களைப் பெற்றுள்ளது. அவற்றுள் முக்கியமானவை, கசராஜன், கசகேசரி, கசாரக்தனம், கசாராசப்பிராசபதி, கசாராசகுலபதி, கசாராசா லக்சஷனா பெருமாள், கசராசா கசோதாம திலகம், கசேந்திரகனாமன் முதலியன. அதிக இரசிகர்களைக் கொண்டுள்ளதில் முதலாமிடம் வகிக்கிறது. அக்டோபர் 21, 2015ஆம் நாளன்று பாலக்காடு கொடுந்திராபுல்லி கிராமம், மகாநவமி கூட்டமைப்பினால் பம்பாடி ராசனுக்கு புதிய பட்டமான சர்வபாமன் கசராச கந்தர்வன் வழங்கப்பட்டது. 2006 மற்றும் 2007ஆம் ஆண்டு கோட்டயம் மாவட்டம் சங்கனாச்சேரி அருகே நடைபெற்ற இதிதானம் யானை திருவிழாவின் வெற்றி நாயகனாவான். 2018ஆம் ஆண்டு மார்ச் 25ஆம் நாள் கேரளாவின் கொல்லம், கொல்லம், பீடிகா பகவதி கோயிலுக்கு இந்த யானை வந்தது. பம்படி ராசன் கேரள யானைகளின் தலைசிறந்த நட்சத்திரமாகும். கோயில் திருவிழாக்களில் தெய்வங்களின் உருவங்களை எடுத்துச் செல்ல யானைகள் தேர்வு செய்யப்படுவதால், மராடுவில் உள்ள ஒரு கோவில் திருவிழாவின் விளம்பரத்தில் நான்கு யானைகளுடன் ராசன் படமும் பிரதானமாக இடம்பெற்றது. பம்படி ராடசன் செல்லமாக அப்பு என அழைக்கப்படுகிறது.

மேற்கோள்கள்
-----------

1. ↑  K. S. Sudhi, "Adding charm to temple festivals" பரணிடப்பட்டது 2007-06-03 at the வந்தவழி இயந்திரம், *தி இந்து*, 27 December 2006.

வெளி இணைப்புகள்
---------------

* யானை- kerala.com இல் பம்படி ராஜன்
**மைட் டெல்டெய்ல்** (*Maite Delteil*) (பிறப்பு 1933, ஃபர்னெல், பிரான்ஸ்), ஒரு பிரெஞ்சு ஓவியர் முக்கியமாக இந்தியாவில் இவரது ஓவியங்கள் காட்சிப்படுத்தப்பட்டது.

வாழ்க்கை வரலாறு
---------------

மைட் டெல்டெய்ல் பிரெஞ்சு கிராமப்புறங்களில் வளர்க்கப்பட்டார். இவர் இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், அகாடமி டி லா கிராண்ட் சம்மியர் மற்றும் அகாடமி ஜூலியன் ஆகிய இடங்களில் கல்வி பயின்றார்..டெல்டெயில் ஸ்பெயினிலும் கிரேக்கத்திலும் படிக்க பிரெஞ்சு அரசாங்கத்திடமிருந்தும் இன்ஸ்டிட்யூட் டி பிரான்ஸிடமிருந்தும் ஒரு உதவித்தொகையைப் பெற்றார். 1959 ஆம் ஆண்டில், அவர் பிரிக்ஸ் டி லா காசா வெலாஸ்குவேஸைப் பெற்றார்..கொல்கத்தாவில் பிறந்த சக்தி பர்மன் என்ற ஓவியரைத் திருமணம் செய்த பிறகு அவர் இந்தியாவிற்கும் அதன் கலாச்சாரத்திற்கும் அறிமுகமானார். அவரது முதல் தனி கண்காட்சி கொல்கத்தாவில் 1964 ஆம் ஆண்டில் நடந்தது. 2001 முதல், டெல்டெய்ல் இந்தியாவில் மட்டுமே தனது படைப்புகளின் கண்காட்சியை பிரத்தியேகமாக காட்சிப்படுத்தினார்.

  

டெல்டெயிலின் படைப்புகள் "அன்றாட காட்சிகளின்" ஒரு தத்ரூபமான காட்சியை உருவாக்குவதாக விவரிக்கப்பட்டுள்ளது..மும்பையின் கொலாபாவில் உள்ள *ஆர்ட் மியூசிங்ஸ் கேலரி* என்ற கலைக்கூடத்தில் 2013 ஆம் ஆண்டில் நடந்த இவரது கண்காட்சி, "முழுமையான வட்ட வடிவ மரங்கள், அமைதியான தோற்றமுடைய மக்கள் மற்றும் அழகான பறவைகள்" ஆகியவற்றின் நுட்பமான வண்ணமயமான ஓவியங்களைக் கொண்டிருந்தது. இந்த ஓவியங்கள் "நோயுற்ற தன்மை அல்லது இருள் சூழ்ந்த நிலையல்லாத வாழ்வின் பொருளை" உணர்த்துபவையாக இருந்தன.

டெல்டெயில் பிரான்ஸ், ஐக்கிய அமெரிக்க நாடுகள் மற்றும் ஜப்பான் உட்பட பல நாடுகளில் கண்காட்சிகளில் கலந்துள்ளார். இவரது படைப்புகள் இந்த நாடுகளின் பல பொது மற்றும் தனியார் கலைத்தொகுப்புகளில் இடம் பெற்றுள்ளன.

டெல்டெயிலின் வாழ்க்கை மற்றும் பணிகளைப் பற்றிய ஒரு புத்தகம் 2013 ஆம் ஆண்டில் வெளியிடப்படவிருந்தது.

தனிப்பட்ட வாழ்க்கை
------------------

டெல்டெய்ல் 1963 ஆம் ஆண்டில் இந்திய ஓவியர் சக்தி பர்மனை மணந்தார்.. அவரது மகள் விருது பெற்ற ஓவியர் மாயா பர்மன். அவரது கணவர் மற்றும் மகளைத் தவிர, அவரது குடும்பத்தில் பிரபல கலைஞர்கள் உள்ளனர். ஜெயஸ்ரீ பர்மன், அவரது கணவரின் மருமகள் மற்றும் ஜெயஸ்ரீயின் கணவர் பரேஷ் மைட்டி. டெல்டெய்ல் அரை வாழ்நாளில் பாதியை பாரிஸிலும், மற்றொரு பாதியை இந்தியாவிலும் செலவழித்தார்..

மேற்கோள்கள்
-----------

1. 1 2 3  Profile: Maite Delteil, SaffronArt.com. Retrieved 2013-09-24.
2. 1 2  "Art, naturally", *The Asian Age*, 24 January 2013. Retrieved 2013-09-24.
3. 1 2 3  Zaira Arslan (14 January 2013) "Happiness in Art", *இந்தியன் எக்சுபிரசு*. Retrieved 2013-09-24.
4. ↑  Kishore Singh (2 March 2013) "Enchanted Gardens Of Art: A clan of artists enjoys popularity on an unprecedented scale" பரணிடப்பட்டது 2013-09-27 at the வந்தவழி இயந்திரம், *Outlook Business*. Retrieved 2013-09-24.
5. 1 2  Reshma S. Kulkani (5 January 2013) "Showcase: Dreamscapes", *தி இந்து*. Retrieved 2013-09-24.
6. ↑  Phalguni Desai (4 January 2013) "Enchanted: Dramatically coloured backgrounds make up Maite Delteil’s latest exhibition" பரணிடப்பட்டது 2013-09-27 at the வந்தவழி இயந்திரம், *TimeOut Mumbai*. Retrieved 2013-09-24.
சுமார் 200 ஆண்டுகளுக்கு முன்பு களிமார் பகுதியில் வாழ்ந்த கத்தோலிக்க கிறிஸ்தவர்கள், தங்கள் வழிபாட்டுக்கு என குருசடி ஒன்றை, செல்வமணியின் உதவியுடன் அமைத்து வழிபாடு நடத்தி வந்துள்ளனர். அந்த குருசடியில் பல அதிசயங்கள் நிகழ்ந்ததாக கூறப்படுகிறது. []

முதலில் இந்த பகுதி ஆலஞ்சி பங்குடனும் பின் குறும்பனை பங்குடனும் கடைசியில் குளச்சல் பங்குடனும் இணைக்கப் பட்டு இருந்தது. இடைப்பட்ட காலத்தில் குருசடி ஆலயமாக மாறியது.

1952 இல் அருட் பணி செய்த அம்புரோஸ் அவர்கள், பங்கு பணியாளராக இருந்த போது, திரு தாவிது மேஸ்த்ரி அவர்களால் கிறிஸ்து அரசர் சுருபம் உருவாக்கப்பட்டு, ஆயர் ஆஞ்சி சுவாமி அவர்களால் நிறுவப்பட்டது. 1954 இல் அருட் பணி லோபஸ் அவர்கள் பங்கு பணியாளராக இருந்த போது, முதல் வெள்ளி சனி உட்பட வாரத்தில் முன்று திருபலிகள் ஆரம்பிக்க பட்டது மறை கல்வி மற்றும் கிறிஸ்தவ வாழ்வு சமுகமும் ஆரம்பிக்கப் பட்டது. அந்த நேரம் கோவில் முடுதம் திரு மரிய அருளப்பன் அவர்கள் பொருளர் பசிலி மேஸ்த்ரி அவர்கள் 1968 இல் அருட் பணி ஜோசபத் மரியா அவர்கள் பங்கு பணியாளராக இருந்த போது மறை மாவட்ட முதன்மை பணியாளர் வில்லவராயன் அவர்களால் புதிய ஆலயத்திற்கு அடிக்கல் நாட்டப்பட்டது 1970 இல் அரு்ட் பணியாளர் கில்லாரி அவர்கள் காலத்தில் பங்கு மக்கள் உதவியுடன் ஆலய கட்டுமான பணிகள் தொடர்ந்தது 1974 இல் அருட் பணியாளர் ஜேசுதாஸ் அவர்களால் தினசரி திருபலி ஆரம்பிக்கப்பட்டது 1982 இல் பங்கு பணியாளராக அருட்பணி தோபியாஸ் அடிகளார் இருந்த போது 20 /10 / 1982 அன்று மேதகு ஆயர் ஆரோக்கிய சாமீ அவர்களால் புதிய ஆலயம் அர்ச்சிக்கப்பட்டது

1984 இல் பணியாளர் ஜேம்ஸ் அவர்கள் பணிக்காலத்தில் பங்கு அருள் பணி பேரவை ஆரம்பிக்கபட்டது ஆலயத்தில் மின் இணைப்பு பணிகள் முழுமையாக செய்யபட்டது 1985 இல் பணியாளர் செர்வாசியஸ் மற்றும் மறைந்த அருட் சகோதரி கேன்டிடா அவர்களின் முயற்சியால் பங்கில் புனித வார திருவழிபாடுகள் ஆரம்பிக்கப்பட்டது அருட் சகோதரி கேன்டிடா பங்கில் பக்தி முயற்சிகள் வளர அதிகம் உதவியவர்கள் பங்கு மக்கள் அனைவர்க்கும் குடும்பத்தில் ஒருவர் போன்ற்வர் 1990 முதல் 1997 வரை அருட்பணியாளர் செல்வராஜ் அருட்பணியாளர் கஸ்பர் அருட் பணியாளர் டையனீசியஸ் ஆகியோர் பங்கு பணியாளராக இருந்துள்ளனர் அருட் பணி டையனீசியஸ் அடிகள் களிமார் தனி பங்காக உருவாக உதவியவர் 14/05/1997 அன்று மேதகு ஆயர் லீயோன் தர்மராஜ் அவர்கள் தலைமை இல் களிமார் தனி பங்காக உருவானது முதல் பங்கு பணியாளர் அருட்பணி அருள் தேவதாசன் அடிகளார் இரும்பலி புனித அந்தோணியார் ஆலயம் மற்றும் நேசவாளர் வீதி புனித செபஸ்தியர் ஆலயமும் இதன் கிளை பங்குகள் தந்தை அருள் தேவதாசன் அவர்கள் முயற்சியால் ஆலயத்திற்கு முன்புள்ள நிலம் வாங்க பட்டு கடைகள் கட்ட பட்டது ஜெனரேட்டர் வாங்கப்பட்டது பழைய கோயில் இடிக்கப்பட்டு 2 பணியாளர் கள் தங்கும் வகை இல் பங்கு பணியாளர் இல்லம் கட்டப்பட்டது அன்பியங்கள் உருவாக்கப்பட்டது பங்கு வளர மிக முக்கிய காரணம் தந்தை அருள் தேவ தாசன் அவர்கள் 

04/06/2002 இல் பங்கு தந்தையாக முன்னாள் குருகுல முதல்வர் சூசை மரியான் அடிகளார் பங்கு பணியாளர் ஆகவும் சில நாட்களுக்கு பிறகு இரட்சகர் சபையை சார்ந்த பணியாளர் சாந்தியாகு இணை பங்கு பணியாளர் ஆகவும் நியமிக்கப் பட்டனர். 2007 மே முதல் அருட்பணி செல்லையன் அவர்கள் பங்கு பணியாளராக பணி புரிகிறார்.

இப்பங்கானது கோட்டாறு மறைமாவட்டத்தில் குளச்சல் வட்டாரத்தில் மங்கல குன்று மண்டலத்தில் உள்ளது.

ஆலய பாதுகாவலர் திருவிழா ஆண்டு தோறும் மே மாதம் முதல் தேதியை உள்ளடக்கியவாறு கொண்டாடப்படும்
**இதோம்** மலை (*Mount Ithome*) என்பது கிரேக்கத்தின் மெசேனியாவில் உள்ள இரட்டை சிகரங்களில் வடக்கே உள்ள ஒரு மலையாகும். இதோம் மலை சுமார் 800 மீட்டர்கள் (2,600 அடிகள்), 760 மீட்டர்கள் (2,490 அடிகள்) வரை உயர்ந்து காணப்படுகிறது. அருகில் உள்ள மற்றொரு சிகரமான **ஈவா** மலை ( கிரேக்கம்: Εύα‎ ), 700 மீட்டர்கள் (2,300 அடிகள்) உயரம் கொண்டது. அது இதோமி மலையுன் 0.80 கிலோமீட்டர்கள் (0.50 மைல்கள்) நீளமுள்ள மெல்லிய மேட்டினால் இணைக்கப்பட்டுள்ளது.

இதோம் மலையானது மெசேனியா வளைகுடாவில் உள்ள கலாமாதா நகரத்துக்கு வடக்கே 25 கிலோமீட்டர்கள் (16 மைல்கள்) தொலைவிலும், பைலோசுக்கு கிழக்கே 60 கிலோமீட்டர்கள் (37 மைல்கள்) தொலைவிலும், வெண்கலக் கால மெசேனியாவின் தலைநகரான மெஸ்சினிக்கு வடக்கே 20 கிலோமீட்டர்கள் (12 மைல்கள்) தொலைவிலும் அமைந்துள்ளது. மலை மேலிருந்து பாமிசோஸ் ஆற்றின் முழு பள்ளத்தாக்கையும், கிழக்கு நோக்கி டெய்கெட்டஸ் மலை வரையும், தெற்கே மெசேனியா வளைகுடா வரையும் காண இயலும்.

சொற்பிறப்பியல்
--------------

### இதோம்

பெரும்பாலான பண்டைய பெயர்களைப் போலவே *இதோமின்* சொற்பிறப்பியல் குறித்து உறுதியாக எதுவம் தெரியவில்லை. இது தெசலியில் உள்ள ஒரு நகரத்தின் பெயராகும், இருப்பினும் தெசலியில் உள்ள நகரம் முதலில் *தோம்* என்று அழைக்கப்பட்டது என்பதற்கான சான்றுகளை ரீஸ் குறிப்பிடுகிறார்.

நிலவியல்
--------

 மவ்ரோமதியில் உள்ள கிளெப்சிட்ராவின் பின்னனணியில் இதோம் மலை காணப்படுகிறது.
 இதோம் மலையின் பின்னணியில் மெஸ்சீனின் சுவர்கள்.
ஹோமெரிக் சிற்றூரான இதோம் இந்த மலையின் உச்சியில் தட்டையான பகுதியில் இருந்திருக்கலாம். வெண்கல காலத்தில், ஜீயஸ் இதோமடாசுக்கு (ஜீயஸ் ஆஃப் இதோம்) கட்டபட்ட ஒரு கோவில் இருந்தது.  14 ஆம் நூற்றாண்டின் முற்பகுதியில், இக்கோயில் இடிக்கபட்டு அதன் கற்களைக் கொண்டு ஒரு கிறிஸ்தவ தேவாலயமும், மடாலயமாக கட்டப்பட்டது. 17 ஆம் நூற்றாண்டில், பனகியா வோல்கனோ அல்லது மோனி வோல்கனோவின் மடாலயம் மூடப்பட்டது. அது பழைய மடாலயம் என்று அறியப்பட்டது. புதிய மடாலயம் ஈவாவின் கீழ் கிழக்கு சரிவில் கட்டப்பட்டது. இது பழங்கால கையெழுத்துப் பிரதிகளைக் கொண்ட ஒரு குறிப்பிடத்தக்க நூலகத்தையும் கொண்டுள்ளது. இதோம் என்ற பாரம்பரிய நகரம் இதோம் மலையின் கீழ் மேற்குப் பகுதியில் இருந்தது.

குறிப்புகள்
-----------

1. ↑  Christian Habicht.
**இது நிஜமா** 1948 ஆம் ஆண்டு வெளிவந்த சமூகத் தமிழ்த் திரைப்படமாகும். கே. கிருஷ்ண கோபால் இயக்கத்தில் வெளிவந்த இத்திரைப்படத்தில் எஸ். பாலச்சந்தர், வி. சீதாராமன் மற்றும் பலரும் நடித்துள்ளனர்.

திரைக்கதை
---------

இத்திரைப்படத்தின் கதை 1945 இல் ஆங்கிலத்தில் வெளியான *வொண்டர் மேன்* என்ற திரைப்படக் கதையின் தழுவலாகும். திரைக்கதையை எஸ். பாலச்சந்தரும், வசனங்களை வி. சீதாராமனும் எழுதியிருந்தனர்.

மாதுவும் கோபாலும் ஒரே சாயல் கொண்ட இரட்டைக் குழந்தைகள் (எஸ். பாலச்சந்தர்). கோபால் இசைக் கருவிகள் விற்பனையாளர். மற்றவன் மாது இலண்டன் சென்று படிக்கிறான். அத்துடன் நடனக் குழுவிலும் சேர்ந்து கொள்கிறான். வீணை திருத்துவதற்காக கடைக்கு வந்த நளினி கோபாலைக் காதலிக்கிறாள். இலண்டனில் இந்திய சங்க நிதிக்காக மாது ஒரு நடன நிகழ்ச்சி நடத்துகிறான். அதில் நடனமாடிய நிர்மலா மாதுவைக் காதலிக்கிறாள். நிர்மலாவைக் காதலித்து வந்த சண்முகம் பொறாமையால் மாதுவைக் கொலை செய்கிறான்.ஆனால், மாதுவின் ஆவி சண்முகத்தைப் பழி வாங்க உறுதி கொண்டு அவனையே சுற்றி வருகிறது. மாது கொலை செய்யப்பட்டதை அறியாத நிர்மலா அவனைத் தேடி இந்தியா வருகிறாள். சண்முகமும் அவளைப் பின்தொடருகிறான்.

சென்னையில் மாதுவின் ஆவி கோபாலிடம் உண்மையைக் கூறுகிறது. உணவு விடுதி ஒன்றில் கோபாலைச் சந்தித்த நிர்மலா அவனை மாது என நினைக்கிறாள். இதனால் நளினிக்கு கோபால் மீது சந்தேகம் ஏற்படுகிறது. இறுதியில் சண்முகம் தான் காதலித்த நிர்மலாவையே சுட்டுக் கொன்று விட்டு, காவலரிடம் பிடிபட்டு இறக்கிறான். நிர்மலாவின் ஆவியும், மாதுவின் ஆவியும் உல்லாசமாக வான வீதியில் செல்கின்றன. கோபால் - நளினி திருமணம் இனிதே நிறைவேறுகிறது.

நடிகர்கள்
---------

* எஸ். பாலச்சந்தர் (மாது. கோபால்)
* சரோஜினி (நளினி)
* என். ராஜம் (நிர்மலா)
* சீதாராமன் (டாக்டர் சுதர்சனம்)
* கடக்கர்
* ரங்கூன் ராஜம்மா
* ஏ. எஸ். நாகராஜன்

வேறு தகவல்கள்
-------------

இப்படத்தின் கதாநாயகியாக நடித்த சரோஜினி ஐராவதி 1947 இல் வெளிவந்த ருக்மாங்கதனில் நடித்திருக்கிறார். *சிற்பியின் காதல்* என்ற நடனக் காட்சியையும் இத்திரைப்படத்தில் இணைத்திருக்கிறார்கள்.

மேற்கோள்கள்
-----------

1. 1 2  ராண்டார் கை. "Idhu Nijama 1948". *தி இந்து*. 9 அக்டோபர் 2016 அன்று பார்க்கப்பட்டது.
2. 1 2 3 4  "இது நிஜமா? - ஒரு நூதனப் படம்". *பேசும் படம்*: பக். 40-42. பெப்ரவரி 1948.
மைக்ரோசாப்ட் நிறுவனத்தின் வெளியீட்டான ஆறாம் தலைமுறையினருக்கான எக்ஸ் பாக்ஸ் நிகழ்பட விளையாட்டு இயந்திரத்தின் ஏழாம் தலைமுறையினருக்காக வெளியிடப்பட்ட இயந்திரமே **எக்ஸ் பாக்ஸ் 360** ஆகும். எக்ஸ் பாக்ஸ் 360 ஜ.பி.எம், எ.டி.ஜ, சாம்சங், எஸ்.ஜ.எஸ் போன்ற நிறுவனங்களின் கூட்டுத் தயாரிப்பு முயற்சியில் வெளிவந்ததென்பது குறிப்பிடத்தக்கது. இவ்வியந்திரத்தைப் பற்றிய முதல் முறையான அறிவிப்பு எம்.டி.வி தொலைக்காட்சியில் மே 12, 2005 ஆம் ஆண்டு தெரிவிக்கப்பட்டது. பின்னர் நடைபெற்ற இயற்பியல் பொழுதுபோக்கு வெளியீட்டு விழாவில் எக்ஸ் பாக்ஸ் 360 பற்றிய முழு அறிவித்தல்களும் வெளியிடப்பட்டது. எக்ஸ் பாக்ஸ் 360 இயந்திரமே உலகின் மூன்று கண்டங்களில் ஒரே சமயத்தில் முதன் முதலில் வெளியிடப்பட்ட ஏழாம் தலைமுறைக்குரிய இயந்திரமாகும். மேலும் இவ்வியந்திரத்திற்குப்போட்டியாக சோனி நிறுவனத்தின் பிளேஸ்டேசன் 3 மற்றும் நின்டென்டோ நிறுவனத்தின் விய் போன்ற ஏழாம் தலைமுறை இயந்திரங்களின் வெளியீட்டுகளின் விற்பனைகளில் முன்னேற்றமாக இருக்க வேண்டிய நிர்ப்பந்தத்தை பெற்றிருக்கின்றது எக்ஸ் பாக்ஸ் 360 இயந்திரம். மேலும் எச்.டி கண்டுபிடிப்புகளின் மூலமும் இவ்வியந்திரத்தில் சிறப்பான முறையில் விளையாடமுடியும் என்ற சிறப்பான முன்னேற்றத்தைக் கொண்டு வெளிவந்தது குறிப்பிடத்தக்கது.
**எங்களது சவுக்கு மரம்** (*Our Casuarina Tree*) என்பது தோரு தத் என்ற இந்திய கவிஞரால் 1881-ம் ஆண்டு எழுதப்பட்ட கவிதைத் தொகுப்பு ஆகும். ஒரு நேர்த்தியான இலக்கியப் படைப்பிற்கு இது சிறந்த எடுத்துக்காட்டு. இதில் சவுக்கு] மரத்தின் கம்பீரத்தை தான் எவ்வாறு சிறு வயதில் தன் சகோதரர்களுடன் அந்த மரத்தின் அடியில் பொழுதை கழித்தார் என்ற நினைவுகளை தோரு தத் நினைவு கொள்கிறார். நவீன இந்திய இலக்கியத்தின் சிறந்த செய்யுள்களில் இதுவும் ஒன்றாக திகழ்கிறது.

கவிதைத் தொகுப்பு
----------------

இதில் தோரு தத் சவுக்கு மரத்தினைப்பற்றி அழகுற விவரிக்கிறார். மரத்தின் மீது படர்ந்துள்ள கொடியானது பெரிய பாம்பினைப் போன்று உள்ளது. மரமானது வலுவாக உள்ளது. சவுக்கு மரத்தில் சிவப்பு நிறமுடைய மலர்கள் கூட்டமாக உள்ளன. மலர்கள் ஒருபோர்வையைப் போல் மரத்தினை மூடியுள்ளன. இரவு நேரத்தில் தோட்டத்தில் நைட்டிங்கேல் பறவையின் சத்தம் ஒலிக்கிறது. குளிர்காலத்தில் யூன் என்ற குரங்கு வகைகள் சவுக்கு மரத்தின் உச்சியில் அமர்ந்து பார்க்கின்றன. மரத்தின் நிழல் பெரிய நீர்த்தொட்டியில் விழுகிறது. தோரு தத் மற்றும் அவரது உடன் பிறந்தோரும் மரத்தின் அடியில் பல மகிழ்ச்சியான தருணங்களை கடந்த்தை நினைவுகூருகிறார். கவிஞர் சவுக்கு மரத்தின் பரிசுத்தத்தை நினைவுகூருகிறார். வேர்ட்ஸ் வொர்தின் மரம் பற்றிய கவிதையினை சவுக்கு மர கவிதையோடு ஒப்பிடுகிறார்.

வெளி இணைப்புகள்
---------------

* Our Casuarina Tree
**மைசூர் வாசுதேவாச்சாரியார்** (*Mysore Vasudevachar*, கன்னடம்: ಮೈಸೂರು ವಾಸುದೇವಾಚಾರ್; மே 28, 1865 – மே 17, 1961) கருநாடக இசையின் ஒரு சிறந்த பாடலாசிரியர்.

வாழ்க்கைக் குறிப்பு
-------------------

வாசுதேவாச்சாரியார், சுப்பிரமணியாச்சாரியாரின் மகனாக கோயம்புத்தூர் ஜில்லாவிலுள்ள "செவ்வூர்" எனும் கிராமத்தில் பிறந்தார். இவர் முதலில் சமஸ்கிருதம் கற்றார். அதன் பின் இசையைக் கற்க முற்பட்டார். பட்டினம் சுப்பிரமணி ஐயரின் சிஷ்யராக இருந்து ஒரு சிறந்த சங்கீத வித்துவானாகவும், வாக்கேயகாரராகவும் விளங்கினார். இவரது சாரீரமானது அனுமந்த்ர ஸ்தாயி பஞ்சமத்திலிருந்து தாரஸ்தாயி கந்தாரம் வரை சுலபமாக பாடும் திறனுடையது.

இசைப்பணி
--------

இவரது உருப்படிகளாலேயே இவரின் புகழ் பிரசித்தமாயுள்ளன. அவற்றிற்கு உதாரணமாக "ப்ரோச்சேவ ரெவருரா" என்ற கமாஸ் ராக உருப்படியைக் கூறலாம். இவரது இறுதிக் காலத்தை அடையாரில் உள்ள கலாகக்ஷேத்ராவில் கழித்தார். இந்த ஸ்தாபனத்தின் உபதலைவராக இருந்து "சீதா கல்யாணம்" என்ற நாட்டிய நாடகத்திற்கு இசையமைத்தார். இவர் கவிஞர்கள் வாழ்க்கை வரலாறு, கீர்த்தனைகள், இராகமாலிகைகள் அடங்கிய புத்தகத்தை வெளியிட்டார். சமஸ்கிருதம், கன்னடம், தெலுங்கு முதலிய மொழிகளில் அனேக கீர்த்தனங்களைச் செய்து அச்சிட்டு பிரசித்தப்படுத்தினார். இவர் தமது காலத்தில் வாழ்ந்த ஏனைய இசைப்பாடகர்களை எல்லாம் தமது இசை வன்மையால் வச்சுரித்து நேயத்துடன் வாழச்செய்தார். 60 ஆண்டு காலமாக தென்னாட்டிலே இவரின் இசை பிரகாசித்ததுடன் பல அரசர்களாலும், மடாதிபதிகளாலும் போற்றப்பட்டார். பலர் இவரிடம் சிஷ்யராக சேர்ந்து இசை பயின்றனர். இவரது முத்திரை "வாசுதேவ" என்பதாகும்.

பட்டங்களும் விருதுகளும்
-----------------------

* "மைசூர் ஆஸ்தான சங்கீத சாஸ்திர ரத்தினம்"
* "சங்கீத சாஸ்திர விஸாரத"
* "சரஸகான சிரோன்மணி"
* சங்கீத கலாநிதி விருது, 1935. வழங்கியது: மியூசிக் அகாதெமி, சென்னை

மேற்கோள்கள்
-----------

1. ↑  "AWARDS - SANGITA KALANIDHI". மியூசிக் அகாதெமி. 23 டிசம்பர் 2018. 23 டிசம்பர் 2018 அன்று பார்க்கப்பட்டது.

வெளியிணைப்புகள்
---------------

* A life of musical moments
**உமாதேவி** (*Umadevi*) சாளுக்கியர் ஆட்சிக் காலத்தில் மைசூர் படைத்தலைவராக இருந்த இரண்டாம் வீரபல்லாலரின் மனைவிகளில் ஒருவராவார்.  இவருடைய காலம் கி.பி 1150 முதல் 1218 வரையுள்ள காலமாகும்.

1150 ஆம் ஆண்டில் பிறந்த உமாதேவி இருபத்தி இரண்டு வயதில் இரண்டாம் வீரபல்லாலரின் மனைவிகளில் ஒருவரானார்.. சோழமகாதேவி இரண்டாம் வீரபல்லாலரின் முதல் மனைவியாக இருந்தார். குறைந்தபட்சம் இரண்டு சந்தர்ப்பங்களில் எதிரிகளான சாளுக்கியர்களுக்கு எதிராக மைசூர் படைகளுக்கு உமாதேவி தலைமை தாங்கியுள்ளார்.  நாட்டின் நிர்வாக செயல்பாடுகளில் உமாதேவி பங்கேற்பதை பல்லாலர் அனுமதித்தார். 1190 ஆம் ஆண்டில் கல்யாணியில் (இன்றைய பீதர் நகருக்கு அருகில்) சாளுக்கியர்களுக்கு எதிராக ஒய்சாளர்கள் போரிட்டபோது ஒய்சாளர்களின் வெற்றியில் உமாதேவி பெரும்பங்கு வகித்தார்.  1218 ஆம் ஆண்டு தனது கணவர் இறந்ததைத் தொடர்ந்து இந்திய நாட்டின் பாரம்பரியமான சதி என்ற உடன்கட்டை ஏறும் சடங்கிற்காக தற்கொலை செய்து கொண்டார்.

மேற்கோள்கள்
-----------

1. ↑  Women in power
2. ↑  peoplepill.com. "About Veera Ballala II: Hoysala king". *peoplepill.com*. 2021-06-10 அன்று பார்க்கப்பட்டது. Text "Biography, Facts, Career, Wiki, Life" ignored (உதவி)
3. ↑  Shek Ali, Dr. B. ed. *The Hoysala Dynasty*, Mysore, 1977.
4. ↑  Derrett, J. D. M. *The Hoysalas*, London, 1957.
**மைண்ட் சா** (*Myint Zaw*) ஒரு பர்மியப் பத்திரிகையாளர் மற்றும் சுற்றுச்சூழல் செயற்பாட்டாளராவார்.

மியான்மரின் நீளமான நதியாக கருதப்படும் ஐராவதி நதியில் கட்டுவதற்காக திட்டமிடப்பட்ட மைட்சோன் அணையினால் ஏற்படும் சுற்றுச்சூழல் மற்றும் சமூக தாக்கங்களை முன்வைத்ததற்காக ஆசியாவிற்கான 2015 ஆம் ஆண்டிற்கான கோல்டுமேன் சுற்றுச்சூழல் விருது இவருக்கு வழங்கப்பட்டது. 

இந்நீர்மின் திட்டத்தால் மில்லியன் கணக்கான மக்களுக்கு பாதிப்பும் 18,000 மக்கள் இடம்பெயரவும் கூடிய அபாயம் இருந்தது.  2010 ஆம் ஆண்டு மைண்ட் சாவும் சேர்ந்து ஐராவதி ஆற்றின் ஓர் வரைபடம் என்ற படத் தொகுப்பை வெளியிட்டனர். மேலும் ஐராவதி நதியின் புகைப்படங்கள் பலவற்றை சேகரித்து பல கண்காட்சிகளையும் ஏற்பாடு செய்தனர். 

அரசாங்கத்தின் கடுமையான ஆய்வுகள் மற்றும் மின்னஞ்சல் அல்லது சமூக ஊடகங்கள் போன்ற கருவிகளின் பயன்பாட்டுத் தடை போன்ற இடர்பாடுகள் அனைத்தையும் எதிர்கொண்ட மைண்ட் சா ஒரு தேசிய இயக்கத்தைத் தொடங்கி மியான்மரின் வளமான ஐராவதி ஆற்றில் மைட்சோன் அணை கட்டுவதை வெற்றிகரமாக நிறுத்தினார்.

மேற்கோள்கள்
-----------

1. ↑  Baum, Davina (19 April 2015). "The Changing Face of Myanmar: Myint Zaw's Goldman Prize–Winning Photos of a Country in Transition". *Afar*. 24 அக்டோபர் 2016 அன்று மூலம் பரணிடப்பட்டது. 23 October 2016 அன்று பார்க்கப்பட்டது.
2. ↑  "Myint Zaw wins the 2015 Goldman Environment Prize". Partners Asia. 29 April 2015. 24 அக்டோபர் 2016 அன்று மூலம் பரணிடப்பட்டது. 23 October 2016 அன்று பார்க்கப்பட்டது.
3. ↑  "Earth Day Special: Goldman Prize Awarded to Burmese Photographer Who Fought Dam Project". Democracy Now!. 22 April 2015. 23 October 2016 அன்று பார்க்கப்பட்டது.
4. ↑  "Internews Partner Myint Zaw Wins Prestigious Goldman Environmental Prize". *www.internews.org*. Internews. 24 அக்டோபர் 2016 அன்று மூலம் பரணிடப்பட்டது. 23 October 2016 அன்று பார்க்கப்பட்டது.

புற இணைப்புகள்
--------------

* Myint Zaw: 2015 Goldman Prize Recipient, Asia
**இருந்தீங்க இவ்வளவு நாளா** (*Engada Iruthinga Ivvalavu Naala*) என்பது 2021 ஆண்டு வெளியான இந்திய தமிழ் நகைச்சுவைத் திரைப்படமாகும், அறிமுக இயக்குநர் கெவின் எழுதி இயக்கியுள்ளார். இப்படத்தை டி என் 75 கே கே கிரேஷன்ஸ் நிலா புரமோட்டர்ஸ், ஆர்ட்ஸ் லைன், துரை சுதாகர், திருமுருகன், இணைந்து தயாரித்தள்ளனர் படம் நிறுவனம் தயாரித்துள்ளது. இப்படத்தில் அகில், இஷாரா நாயர், நான் கடவுள் ராஜேந்திரன், யோகி பாபு ஆகியோர் முக்கிய வேடங்களில் நடித்துள்ளனர்.

கதை
---

கிராமத்தில் வசித்து வரும் நாயகன் அகில். எப்படியாவது திரைப்பட நாயகனாகி சாதிக்க வேண்டும் என்ற கனவுடன் இருக்கிறார். அதே ஊரைச் சேர்ந்த மொட்டை ராஜேந்திரனும் நாயகனுக்கு ஆதரவாக இருக்கிறார். இதனையடுத்து அகில் பட வாய்ப்புக்காக சென்னைக்கு வருகிறார். சென்னையில் அகிலுக்கு பட வாய்ப்பு கிடைக்கிறது. ஆனால் அந்த படத் தயாரிப்பாளரின் சூழ்ச்சியால், அகில் அப்படத்தில் இருந்து நீக்கப்படுகிறார்.

இதனால் அகில், மீண்டும் தன் கிராமத்துக்கே திரும்பி வருகிறார். அகிலை நாயகனா பார்க்கவேண்டும் என்ற ஆர்வத்துடன் இருக்கும் மொட்டை ராஜேந்திரன், நாமே ஏன் படம் எடுக்க கூடாது என யோசனை கொடுக்கிறார். இதையடுத்து மீண்டும் சென்னைக்கு வந்த யோகி பாபுவுடன் இணைந்து ஜெயித்தாரா இல்லையா என்பதுதான் மீதிக்கதை.

நடிகர்கள்
---------

* அகில்
* மனீஷாஜித், கனிமொழி
* இஷாரா நாயர்
* கிருஷ்ண பிரியாய
* சஹானா
* ராஜேந்திரன்
* யோகி பாபு
* மனோபாலா
* சூப்பர் சுப்பராயன்
* கௌசல்யா

வரவேற்பு
--------

2021 மார்ச் 26 அன்று திரையரங்குகளில் வெளியான இப்படம் குறித்து மாலை மலரில் ஒரு விமர்ச்சகர் எழுதும் பொழுது *படதில் சுவாரஸ்யம் குறைவாக உள்ளது பின்னடைவு. உச்சகட்ட காட்சிகளை ரசிக்கும்படியாக அமைத்த இயக்குநர் திரைக்கதையில் சற்று கவனம் செலுத்தி இருக்கலாம். பாடல்கள் சுமாராகவே உள்ள.* என்றார்.

குறிப்புகள்
-----------

 

1. ↑  எங்கடா இருந்தீங்க இவ்வளவு நாளா கதை, filmibeat.com
2. ↑  எங்கடா இருந்தீங்க இவ்வளவு நாளா, மார்ச் 20, 2021
3. ↑  எங்கடா இருந்தீங்க இவ்வளவு நாளா, விமர்சனம், மார்ச் 29, 2021, மாலை மலர்

வெளி இணைப்புகள்
---------------

* இணையதள திரைப்பட தரவுத்தளத்தில் *எங்கடா இருந்தீங்க இவ்வளவு நாளா*
**இது நம்ம ஆளு** என்பது 2016 ஆவது ஆண்டில் வெளியான ஓர் இந்தியத் தமிழ் காதல் நகைச்சுவைத் திரைப்படமாகும். பாண்டிராஜ் இயக்கிய இத்திரைப்படத்தில் சிலம்பரசன், நயன்தாரா, ஆண்ட்ரியா ஜெரெமையா ஆகியோர் முக்கிய வேடங்களில் நடித்திருக்கின்றனர். இவர்களுடன் சூரி, ஜெயபிரகாஷ் ஆகியோர் துணை வேடங்களில் நடித்திருக்கும் இத்திரைப்படத்தை டி. ராஜேந்தர் தயாரித்துள்ளார். டி. ராஜேந்தரின் இளைய மகனும், சிலம்பரசனின் தம்பியுமான குறளரசன் இப்படத்திற்கு இசையமைத்துள்ளார். 2013 ஆவது ஆண்டு முதல் தயாரிக்கப்பட்டுவந்த இப்படம் 2016 இல் வெளியானது. இப்படம் 2017  ல் தெலுங்கில் சரசூடு எனும் பெயரில் மொழியாக்கம் செய்து வெளியிடப்பட்டது.

கதைச்சுருக்கம்
--------------

தகவல் தொழில்நுட்ப நிறுவனத்தில் தனது நண்பனும் சாரதியுமான வாசுவுடன் (சூரி) பணிபுரிகிறான் சிவா (சிலம்பரசன்). சிவா மைலாவின் (நயன்தாரா) மேல் விருப்பம் கொள்ள அவளிடம் தனது விருப்பத்தை தெரிவிக்கிறான். மைலா சிவாவிடம் அவனுடைய முன்னாள் காதலி பற்றி வினவுகிறாள். முன்னாள் காதலி சிவாவினுடைய காதலை அங்கிகரிப்பதுடன் பின்னர் அவர்களுடைய திருமணம் நிகழாது என்றவுடன் இருவரும் பிரிகின்றனர். ஆனால் மைலாவோ திருமணத்திற்கு சம்மதிக்கிறாள். அதன் பின்னர் மைலா சிவாவிடம் அவனுடைய முன்னாள் காதல் பற்றி கேட்டு அவனை மிக ஆழமாக காதலிக்கிறாள். ஒரு சிறிய பிரச்சினை காரணமாக இருவரின் திருமணமும் நிற்கிறது. இதனால் மைலா தற்கொலை செய்ய முயன்றபோது சிவாவினுடைய தந்தை அவளை காப்பாற்றுகின்றார். பின்னர் இருவருக்கும் திருமணமாகி ஒரு குழந்தை பிறக்கிறது.

நடிகர்கள்
---------

* சிலம்பரசன் - சிவா
* நயன்தாரா - மைலா
* ஆண்ட்ரியா ஜெரெமையா - பிரியா
* சூரி - வாசு
* அர்ச்சுனன் - சிவாவினுடைய நண்பன்
* ஜெயபிரகாஷ் - சிவாவினுடைய தந்தை
* உதய் மகேஷ் - மைலாவினுடைய தந்தை
* மதுசூதன் ராவ் - பிரியாவினுடைய தந்தை
* தீபா ராமானுஜம் - மைலாவினுடைய தாய்
* அமிர்தவாணி ஆறுமுகம்
* ஜெய் - மைலாவினுடைய உறவினர், சிறப்புத் தோற்றம்
* சந்தானம் -செர்லக் கோல்ம்ஸ், சிறப்புத் தோற்றம்

இசையமைப்பு
----------

இப்படத்திற்கான இசையை குறளரசன் அமைத்திருந்தார். மொத்தமாக ஆறு பாடல்கள் இப்படத்தில் உள்ளன. குறளரசன் இசையமைப்பாளராக அறிமுகமான இப்படத்தின் சில பாடல்களை அவரே எழுதி, பாடியுமிருந்தார்.

மேற்கோள்கள்
-----------

1. ↑
2. ↑  "Idhu Namma Aalu movie songs Review". MovieTet. 27 ஜனவரி 2016 அன்று மூலம் பரணிடப்பட்டது. 3 February 2015 அன்று பார்க்கப்பட்டது.
3. ↑  "Idhu Namma Aalu review". liveagle.in.
[*தொடர்பிழந்த இணைப்பு*]

| * பா
* உ
* தொ
பாண்டிராஜ் திரைப்படங்கள் |
| --- |
| இயக்கியவை | 
* *பசங்க* (2009)
* *வம்சம்* (2010)
* *மெரினா* (2012)
* *கேடி பில்லா கில்லாடி ரங்கா* (2013)
* *பசங்க 2* (2015)
* *கதகளி* (2016)
* *இது நம்ம ஆளு* (2016)
* *கடைக்குட்டி சிங்கம்* (2018)

 |
| மற்றவை | 
* *மூடர் கூடம்* (2013) (தயாரிப்பு)
* *கோலி சோடா* (2013) (வசனம்)
* *செம* (2018) (எழுத்தர்)

 |
கணிதத்தில் **கெழு** அல்லது **குணகம்** (*coefficient*) என்பது ஒரு பல்லுறுப்புக்கோவை, தொடர் அல்லது கோவையின் உறுப்புகளின் பெருக்கல் காரணியாகும். பொதுவாக கெழுக்கள் எண்களாகவே இருக்கும். அதனால் அவை மாறிலிகளாகும். எனவே **எண் கெழு** அல்லது **எண் குணகம்** (*Numerical Coefficient*) எனவும் அழைக்கப்படுகிறது.

எடுத்துக்காட்டுகள்:

* 9x என்ற உறுப்பில் x-ன் கெழு 9 ஆகும்.
* 6x+4y என்கிற ஈருறுப்புக் கோவையில், x-ன் கெழு 6 மற்றும் y-ன் கெழு 4 ஆகும்.

மாறிக்கு முன் எண் ஏதும் குறிப்பிடவில்லை எனில், அதன் கெழு 1 என எடுத்துக் கொள்ளப்படுகிறது. எடுத்துக்காட்டாக,

* m+n-ல், m மற்றும் n ஆகியவற்றின் கெழு 1 ஆகும்.
* {\displaystyle 7x^{2}-3xy+1.5+y} என்ற பல்லுறுப்புக்கோவையில்,

முதல் இரு உறுப்புகளின் கெழுக்கள் 7, −3.
மூன்றாது உறுப்பு 1.5 ஒரு மாறிலி.
கடைசி உறுப்பில் கெழு வெளிப்படையாகக் காணப்படவில்லை. அதன் கெழு 1 ஆக எடுத்துக்கொள்ளப்படுகிறது (1 ஆல் பெருக்கப்படுவதால் அந்த உறுப்பில் எந்தவொரு மாற்றமும் நேர்வதில்லை).
பெரும்பாலும் கெழுக்கள் எண்களாகவே அமைந்தாலும் சிலநிலைகளில் அவை அளவுருக்களாகவும் (parameters) ( *a*, *b*, *c* ...) அமையலாம்.

எடுத்துக்காட்டு:
இருபடிக் கோவையின் பொதுவடிவம்:

{\displaystyle ax^{2}+bx+c}
இதிலுள்ள *a*, *b*, *c* மாறிகளைக் குறிப்பதில்லை

ஒருமாறியிலமைந்த பல்லுறுப்புக்கோவை:

{\displaystyle a\_{k}x^{k}+\dotsb +a\_{1}x^{1}+a\_{0};\quad } {\displaystyle k} ஏதேனுமொரு முழு எண்,
{\displaystyle a\_{k},\dotsc ,a\_{1},a\_{0}} இப்பல்லுறுப்புக்கோவையின் கெழுக்கள்.
இவ்வாறு ஒரு பல்லுறுப்புக்கோவையை எழுதும்போது, *x* இன் ஏதேனுமொரு படிக்குரிய உறுப்பு அப்பல்லுறுப்புக்கோவையில் இல்லையெனில், அதனை 0 ஐக் கெழுவாகக் கொண்ட உறுப்பாக எழுதிக்கொள்ளும் முறையைக் கையாள வேண்டும்.
{\displaystyle a\_{i}\neq 0} என்றவாறமையும் {\displaystyle i} இன் மிகப்பெரிய மதிப்பிற்கான கெழு {\displaystyle a\_{i}} **தலைக்கெழு** அல்லது **முன்னிலைக் கெழு** எனப்படும்.

எடுத்துக்காட்டு:

{\displaystyle \,4x^{5}+x^{3}+2x^{2}} -இப்பல்லுறுப்புக்கோவையின் தலைக்கெழு 4
ஈருறுப்புத் தேற்றத்தின் விரிவிலமையும் கெழுக்கள் ஈருறுப்புக் கெழுக்களாகும். ஈருறுப்புக் கெழுக்கள் பாஸ்கலின் முக்கோணத்தில் அட்டவணைப் படுத்தப்பட்டுள்ளன.

நேரியல் இயற்கணிதம்
------------------

நேரியல் இயற்கணிதத்தில் ஒரு அணியின் ஒரு நிரையின் தலைக்கெழு என்பது அந்நிரையில் காணப்படும் முதல் பூச்சியமற்ற உறுப்பாகும்.

எடுத்துக்காட்டு:

{\displaystyle M={\begin{pmatrix}1&2&0&6\\0&2&9&4\\0&0&0&4\\0&0&0&0\end{pmatrix}}}.
இந்த அணியின் முதல் நிரையின் தலைக்கெழு 1
இரண்டாவது நிரையின் தலைக்கெழு 2
மூன்றாவது நிரையின் தலைக்கெழு 4
கடைசி (நான்காவது) நிரையில் தலைக்கெழு இல்லை.
அடிப்படை இயற்கணிதத்தில் மாறிலிகளாக உள்ள கெழுக்கள் பொதுவில் மாறிகளாகவும் இருக்கலாம்.

எடுத்துக்காட்டு:

{\displaystyle v=x\_{1}e\_{1}+x\_{2}e\_{2}+\dotsb +x\_{n}e\_{n}.}
{\displaystyle \lbrace e\_{1},e\_{2},\dotsc ,e\_{n}\rbrace } களை அடுக்களமாகக் கொண்ட திசையன் வெளியிலுள்ள ஒரு திசையன் {\displaystyle v} இன் ஆட்கூறுகள் {\displaystyle (x\_{1},x\_{2},\dotsc ,x\_{n})} அடுக்களத் திசையனின் கெழுக்களாக உள்ளன.
**சங்கினி** (Sangini) என்பது மதத் திருவிழாவான திஹார் மற்றும் தீஜ் திருவிழாவின் போது நேபாளப் பெண்களால் நிகழ்த்தப்படும் ஒரு குறிப்பிட்ட வகை பாடல் மற்றும் நடனம் ஆகும்.  இது நேபாளத்தின் மலைப்பாங்கான பகுதிகளில் உருவானது என்று சொல்லப்படுகிறது. இது, நேபாளம், இந்தியா மற்றும் பூட்டானின் சில பகுதிகளைச் சேர்ந்த நேபாள பெண்களால் நிகழ்த்தப்படுகிறது.

விளக்கம்
--------

சங்கினி நடனம் மற்ற சந்தர்ப்பங்களில் பொழுதுபோக்கிற்காக நிகழ்த்தப்படுகிறது. ஆனால் பெரிய அளவில் இல்லை. இந்த கிராமத்தைச் சேர்ந்த பெண்கள், பசுமை சூழ்ந்த சுற்றுப்புறங்களுக்கு மத்தியிலோ, வீட்டின் முற்றத்திலோ அல்லது கோவில்களிலோ சங்கினி நடனம் ஆடுகின்றனர். இதில் பங்கேற்கும் நடனக் கலைஞர்களே பாடல்களைப் பாடுகிறார்கள். இந்த நடனம் பிராமணர் மற்றும் செத்திரியர்களில் நேபாளி சமூகத்தின் உயர் சாதியைச் சேர்ந்தது என்று சொல்லப்படுகிறது.  திருமணமாகி, கணவன் வீட்டிற்குச் சென்ற மகள்கள் தொலைதூரத்தில் இருந்து வந்து தங்கள் பெற்றோர் வீட்டில் கூடி நடனம் ஆடுவார்கள். அவர்கள் நீண்ட காலமாக மறந்துவிட்ட நண்பர்களை அங்கே சந்தித்து அவர்களுடன் நடனத்தில் பங்கேற்கிறார்கள். இந்த நடனத்தில் பெண்கள் அகல் விளக்கு தட்டுகளை பிடித்துக்கொண்டு அல்லது கலசத்தை தலையில் சுமந்து கொண்டு சங்கினி நடனம் ஆடுவார்கள்.

புராணக் கதை
-----------

சங்கினியின் புராணக் கதை இந்துக் கடவுள் சிவன் மற்றும் பார்வதியின் புராணக் கதைக்கு செல்கிறது. சிறுவயதிலேயே கணவனை இழந்த பல இளம் விதவைகளைக் கண்டு வேதனை அடைந்த பார்வதி தேவி, திருமணமான இளம் பெண்களை அவர்களின் சாபத்திலிருந்து காப்பாற்றுமாறு சிவனிடம் மன்றாடுகிறார். திருமணமான இந்த இளம் பெண்களை சிவ பூஜை செய்யும்படி பார்வதியிடம் சிவன் அறிவுறுத்தினார். இவ்விதமாக, சிவபெருமானுக்கு பூஜை செய்தால், இளம் பெண்கள் அகால விதவையாவதிலிருந்து காப்பாற்றப்படுவார்கள் என்று நம்பப்படுகிறது.

சான்றுகள்
---------

1. ↑  "---: Cultural Affairs & Heritage Department - Government of Sikkim :---". 2014-02-21 அன்று மூலம் பரணிடப்பட்டது. 2013-01-23 அன்று பார்க்கப்பட்டது.
2. ↑  "Face Nepal: Sangini Dance 'Girls and friends getting together to celebrate the Festival'". 2015-12-08 அன்று மூலம் பரணிடப்பட்டது. 2015-12-05 அன்று பார்க்கப்பட்டது.
3. ↑  Datta, Amaresh (1988). *Encyclopaedia of Indian Literature: Devraj to Jyoti*. பன்னாட்டுத் தரப்புத்தக எண்:9788126011940.. பார்த்த நாள்: 2021-10-09.
**அழிசி நச்சாத்தனார்** என்பவர் சங்கநூல் தொகுப்பில் இடம் பெற்றுள்ள புலவர்களில் ஒருவர். ஒரே ஒரு பாடல் இவரது பெயரில் உள்ளது. அது குறுந்தொகை 271 மருதம் ஆகும்.

புலவர் பெயர்
------------

அழிசி என்னும் பெயர் ஊரின் பெயரையும், ஆளின் பெயரையும் குறிக்கும் வகையில் சங்கநூல்களில் குறிப்புகள் வருகின்றன. இப்புலவர் அழிசி என்னும் ஊரினராகவோ, அழிசி என்பவரின் மகனாகவோ இருக்கவேண்டும்.

அழிசி அம் பெருங்காடு என்னும் நிலப்பகுதி சோழர்களின் ஆட்சிக்கு உட்பட்டியுந்தது.(நற்றிணை 87) சேந்தன் என்பவனின் தந்தையாகிய அழிசி என்பவன் ஆர்க்காட்டை ஆண்டுவந்தான். (குறுந்தொகை 258, நற்றிணை

நச்செள்ளையார், நப்பாலத்தனார், நக்கீரனார் என்னும் பெயர்களில் 'ந' என்பது நன்மை என்னும் பொருளைத் தருவது போல இப்புலவர் பெயரிலுள்ள ந எழுத்தும் நல்ல சாத்தனார் என்னும் பொருளைத் தரும்.

பாடல் தரும் செய்தி
------------------

தலைமகன் தோழியை வேண்டினான். தோழி தலைமகளை வேண்டினாள். தலைமகள் தோழியிடம் சொல்கிறாள். மழை அருவி போலக் கொட்டும் நாட்டை உடையவன் அவன். அவனை நம்பி ஒருநாள்தான் அவனோடு இருந்தேன். என் நோயோ தவப்பன்னாள் துன்புறுத்துகின்றது. இன்னும் அவனுடன் கூடினால் என் நிலைமை என்ன ஆகும்?

### திருக்குறள் அடியோடு ஒப்புமை

உற்றது மன்னும் ஒருநாள் - இது இப்பாடலில் உள்ள அடி  

கண்டது மன்னும் ஒருநாள் - இது திருக்குறளில் உள்ள அடி
**கார்ட்டோசாட்-2சி** (Cartosat-2c) என்பது சூரிய ஒளியின் சுற்றுப்பாதை பாதையில் வலம்வரும் கார்ட்டோசாட்-2 தொகுதியின் நான்காவது புவி கவனிப்பு செயற்கைக்கோள் ஆகும். இந்தச் செயற்கைக்கோளினை அகமதாபாத்தில் உள்ள விண்வெளி பயன்பாட்டு மையத்தில் தயாரிக்கப்பட்டது. மேலும் இதனைப் பராமரித்து , விண்ணில் செலுத்தியது இந்திய விண்வெளி ஆய்வு மையம் ஆகும். இந்த செயற்கைக்கோள் சூன் 22, 2016 இல் விண்ணில் செலுத்தப்பட்டது.

தாங்குசுமை
----------

இந்தச் செயற்கைக்கோள் மின்காந்த கதிர்வீச்சின் விபரிப்பான மின்காந்த நிழற்பட்டையினை கருப்பு வெள்ளைப் படமாக எடுக்கக்கூடிய பன்னிற ஒளிப்படக்கருவியினை தாங்கிச் செல்கிறது. மேலும் உயர்தர பிரிதிறன் கொண்ட பன்நிறமாலைப் பிரிதிறன் கொண்ட ஒளிப்படக் கருவியினையும் தாங்கிச் செல்கிறது. இந்தச் செயற்கைக்கோள் 0.6 மீ புறவெளி பிரிதிறன் கொண்டுள்ளது. நிலையான் இடத்தில் சுமார் 1 நிமிடம் வரையிலான காட்சிகளை நிகழ்படமாக எடுக்கும் திறன் கொண்டுள்ளது.

ஏவுதல்
------

இந்தச் செயற்கைக் கோளினை சூன் 20, 2016 இல் விண்ணில் செலுத்தத் திட்டமிடப்பட்டது. ஆனால் வாயுக் கசிவின் காரணமாக இரு முறை தாமதமானது. பின் சூன் 22, 2016 இல் சதீஸ் தவான் விண்வெளி மையத்தின் இரண்டாவது திண்டில் இருந்து ஏவப்பட்டது. இத்துடன் சிறிய செயற்கைக் கோள்களான *லபான்-ஏ3, பைரஸ், ஸ்கைசேட், ஜென்2-1 மற்றும் நுண்ம செயர்கைக்கோள்களான ஜிஎச்ஜிசேட்-டி மற்றும் எம்3எம்சேட் மற்றும் நுண்னுட்ப செயர்கைக் கோள்களான ஸ்வயம் மற்றும் சத்யபாமா சேட் ஆகியவை இத்துடன் இணைத்து அனுப்பப்பட்டன.*

இவற்றையும் காண்க
----------------

* கார்ட்டோசாட்
* கார்ட்டோசாட்-2
* கார்ட்டோசாட்-2பி
* கார்டோசாட்-2இ

சான்றுகள்
---------


1. ↑  "PSLV-C34: Cartosat Brochure" (PDF). Indian Space Research Organisation. 30 நவம்பர் 2016 அன்று மூலம் (PDF) பரணிடப்பட்டது. 19 June 2017 அன்று பார்க்கப்பட்டது.
2. 1 2  "ISRO to focus on R&D, industries’ space pie to be scaled up". *Press Trust of India*. The Hindu. 5 August 2013.. பார்த்த நாள்: 9 February 2016.
3. ↑  "Satellite:Cartosat-2C". *wmo-sat.info*. 9 February 2016 அன்று பார்க்கப்பட்டது.
4. ↑  "Indian Space Research Organisation (ISRO) India's Gateway Into the Future". 2017-03-05 அன்று மூலம் பரணிடப்பட்டது.
5. ↑  "పిఎస్‌ఎల్‌వి-34 ప్రయోగం వాయిదా". *Andhrabhoomi*. .
**சங்கர்லால் கேலாபாய் பேங்கர் (Shankarlal Ghelabhai Banker )** (1889 - 1985)  இவர் ஓர் இந்திய சுதந்திர ஆர்வலராவார். மகாத்மா காந்தியின் ஆரம்பகால கூட்டாளிகளில் இவரும் ஒருவர்.

தொழில்
------

சங்கர்லால் மற்றும் இவரது நண்பர் இந்துலால் யாக்னிக் ஆகிய இருவரும் முறையே யங் இந்தியா மற்றும் நவஜீவன் என்ற வெளியீடுகளை நிறுவியிருந்தனர். மகாத்மா காந்தி இந்தியாவில் பொது வாழ்க்கையில் நுழைந்தபோது இவர்கள் இந்த வெளியீடுகளை ஒப்படைத்தனர். இவர் காந்தியின் ஆரம்பகால கூட்டாளிகளில் ஒருவராவார்.  1922 மார்ச் 10, அன்று, சங்கர்லால் பேங்கரும், யங் இந்தியாவின் வெளியீட்டாளராகவும் ஆசிரியராகவும் இருந்த காந்தியும் தேசத் துரோக குற்றச்சாட்டு சுமத்தப்பட்டு கைது செய்யப்பட்டனர். 

அகமதாபாத்தில் காந்தியின் நடவடிக்கைகளில் பேங்கர் முக்கிய பங்கு வகித்தார். அகமதாபாத்தில் துணி ஆலைத் தொழிலாளர்கள் வேலைநிறுத்தம், 1918 கேதா சத்தியாக்கிரகம் மற்றும் ரௌலட் சட்டத்திற்கு எதிரான ஒத்துழையாமை போராட்டம் போன்றவற்றில் பங்கேற்றார். காதி மற்றும் நூற்புச் சக்கரத்தை ஊக்குவித்த பாரதிய நூற்புச் சங்கத்தின் செயலாளராகவும் இருந்தார்.

குறிப்புகள்
-----------

1. 1 2 3  Kothari, Urvish (2018-10-02). "How an engineer and 2 high-flyers became Gandhi's men". *The Print*.
2. ↑  "TRIAL OF MAHATMA GANDHI - 1922". *Bombay High Court*.